open-index/open-wikipedia-markdown huggingface dataset:
Никола Михов

**Никола Михов Јановски** (, Леринско - 1 август 1907 во , Костурско) — македонски револуционер, костурски војвода, учесник во македонското револуционерно движење и деец на Македонската револуционерна организација.

## Животопис
Никола Михов е роден во леринското село Желево, тогаш во Отоманското Царство. Неговиот брат Михо Јановски работел на чифликот на Хусеин ефенди, близу до Желево. Жителите на Желево имале долгогодишни спорови со Хусеин во врска со сопственоста на земјата. Никола Михов Јановски бил еден од најактивните жители на селото, кои нанесувале штета на чифликот на Хусеин, поради што преминал во илегала. Ваквите активности имале за цел да го натераат Хусеин ефенди да им ја продаде земјата на селаните. Никола Михов Јановски бил дел од ајдучката чета на Коте Христов до 1904 година, кога Коте преминал на страната на грчката вооружена пропаганда. Заедно со желевците Трајко Додев, Јото Лулев (Љулов), Богдан Трпчев и Васил Павлев, формирал селска чета на ВМОРО.

Трговецот од Желево Хаџи Павле, брат на Васил Павлев, бил убиен од гркоманската чета меѓу Песодер и Желево. Како одговор за ова, четата на ВМОРО го убила гркоманскиот кмет на Желево, Ламбро Николов.

Во текот на 1905 година, четата ја разбила грчката чета на капетанот Георгиос Манолис, како и друга грчка чета крај Оровник. Заедно со четите на Пандо Кљашев, Атанас Кршаков, Кузо Блацки и Митре Влаот учествувале во редица борби со андартите и турскиот аскер в околината.

Во текот на ноември 1906 година, учествувале во борба во која бил убиени андартите Павел Киров и Димитар Далипо, во Габреш заедно со четата на Георгиос Цондос, во Нивици и Претор. Четата запленила грчки тајни шифри и со нивна помош подготвиле заседа на раководителот на грчката пропаганда во Желево, поп Ставре и го убиле.

Никола Михов и неговите борци учествувале на советувањето во Дреновени со Христо Цветков и реонските раководители на 1 август 1907 година, но биле предадени и во борба со Турците останале живи само Христо Цветков и Трајко Додов, кои пребегале во Желево.

Историчарот на Желево Фото Томев, за Никола Михов Јановски напишал:

## Наводи

Категорија:Дејци на ВМОРО
Категорија:Луѓе од Желево
Категорија:Македонски војводи
Категорија:Борци против грчката вооружена пропаганда во Македонија
Категорија:Родени во непозната година
Категорија:Македонски револуционери
Пред поплавата (филм)

мини|Градината на земните задоволства
мини|Секретарот Кери се фотографира со Леонардо ди Каприо и Фишер Стивенс на проекцијата на „Пред поплавата“
***Пред поплавата*** (англиски: Before the Flood) — документарен филм од 2016 година за климатските промени режиран од Фишер Стивенс. Филмот бил продуциран како соработка помеѓу Стивенс, Леонардо ди Каприо, Џејмс Пакер, Брет Ратнер, Тревор Давидовски и Џенифер Дејвисон Килоран. Мартин Скорсезе е извршен продуцент.

Како што било најавено од Ди Каприо на 9 септември 2016 година на Меѓународниот филмски фестивал во Торонто, документарниот филм првпат бил прикажан на 30 октомври 2016 година на каналот „National Geographic“. Како дел од заложбата на „National Geographic“ за покривање на климатските промени, документарниот филм бил широко достапен и можел бесплатно да се погледне на различни интернет платформи.

## Заднина
На европската премиера во Лондон во октомври 2016 година, Ди Каприо го опишал филмот на следниов начин:

## Содржина
Филмот прикажува како Ди Каприо посетува различни региони од Земјината топка, истражувајќи го влијанието на глобалното затоплување предизвикано од човекот. Филмот исто така го документира, делумно, снимањето на филмот на Ди Каприо од 2015 година, *[[Повратник (филм од 2015)|Повратник]]*.

Коментарите и истражувањето на Ди Каприо во голема мера се однесуваат на климатскиот скептицизам, главно меѓу корпоративните лобисти и американските политичари.

## Улоги
Покрај Ди Каприо, во документарниот филм се појавуваат и Барак Обама, Папа Франциск, Сунита Нараин, Аноте Тонг, Џон Кери, Илон Маск, Алехандро Гонсалес Ињариту, Пирс Селерс, Јоан Рокстром и Бан Ки Мун.

## Емитување
Филмот бил достапен бесплатно на интернет помеѓу 30 октомври и 6 ноември 2016 година, период пред американските избори, и бил емитуван на каналот National Geographic  во 171земја како и на национални телевизиски канали во некои земји. Филмот бил титлуван на 45јазици и бил достапен на гледачи од неанглиско говорно подрачје. Филмот бил гледан повеќе од 2милиони пати на денот по објавувањето.

### Награди

## Наводи

## Надворешни врски
* 
* „Пред поплавата“, со титлови на хрватски јазик
* 
* 

Категорија:Американски документарни филмови
Категорија:Климатски промени
Категорија:Глобално затоплување
Категорија:Филмови на англиски јазик
Ирена Колесар

**Ирена Колесар** била југословенска глумица. Ирена Колесар е  година во Словенски Брод.

## Животопис
Кога била на деветгодишна возраст со своите родители се преселила во Загреб. На свој 17 години се приклучила на партизаните и станала борец ма Тринаесеттата пролетерска бригада " Раде Кончар " . Глумецот Јожа Грегорин ја вклучил во театарската група на таа бригада,а потоа и во театарот на народното ослободуваче на Хрватска. Таму го запознала глумецот Шиму Шиматовиќ со кои се венчала во јуни 1944 година на конгресот за културни работници во Топуска. По ослободувањето се вратила во Загреб каде што е примена во ансамблот на Хрватскиот народен театар.

Значаен дел од глумачката кариера ја посветила на театарот. Има постигнати значаини улоги како Лаура во " Стаклена менажерија " и Хидвига во " Дивата патка ", неприкосновено станала прва дама на загребовата театарска сцена. Бојан Ступица, тогашен управник на Југословенскиот драмски театар успеал да ја донесе Ирена Колесар во Белград и да ја ангажира за својот театар. Нејзината прва улога била Јулија во Шекспировата трагедија " Ромео и Јулија ". Во Југословенскиот драмски театар Ирена Колесар работела сè до 1973. Во тој период оставила голем број значајни улоги една од нив е улогата како Офелије во филмот " Хмелут ". 1973 година се пензионирала и се вратила во Загреб. По заминувањето во пензија учествувал во неколку телевизиски и театарски проекти. Филмската и театарската слава во тоа време не носела материјални придонеси. Починала на 3 септември 2002 во старечки дом " Ксавер " во Загреб.

## Наводи

Категорија:Хрватски глумци
Апигенин

**Апигенинот** е природен производ кој припаѓа на флавонската класа и претставува агликон на некои гликозиди.

## Извори во природата
Апигенинот е присутен во многу растенија, како што се магдонос, целер и камилица. Особено е присутен во цветовите на камилицата, каде сочинува 68% од вкупните флавоноиди.

## Гликозиди
Природните гликозиди, составени од апигенин и шеќер вклучуваат:

* Апиин (апигенин 7-*O*-апиогликозид), изолиран од магдоносот и од целерот
* Апигетрин (апигенин 7-гликозид)
* Витексин (апигенин 8-*C*-гликозид)
* Изовитексин (апигенин 6-*C*-гликозид)

## Наводи

Категорија:Флавони
Категорија:Антиоксиданси
Сеќавањето на Шекспир

**„Сеќавањето на Шекспир“** (шпански: *La memoria de Shakespeare*) — збирка раскази на аргентинскиот писател Хорхе Луис Борхес.

## Содржина
Збирката ги содржи четирите последни раскази што ги напишал Борхес:
* „Дваесет и петти август 1983 година“
* „Сини тигри“
* „Розата на Парацелзус“
* „Сеќавањето на Шекспир“

## Изданија на македонски јазик
Во 2016 година, збирката била објавена на македонски јазик, во издание на „Бегемот“, во рамки на едицијата „Ars magna“, а во тираж од 300 примероци. Преводот од шпански јазик го направил Ненад Велковски; ликовното уредување на книгата е дело на Бојан Димитриевиќ; а лектурата ја направила Ирена Ралева. Книгата била преведена со финансиска помош на програмата за преводи „Сур“, на Министерството за надворешни работи и култура на Република Аргентина, а била испечатена во „Печатницата Наумовски“ од Скопје. Книгата, со димензии од 18 сантиметри и со обем од 74 страници, е каталогизирана во НУБ „Св. Климент Охридски“ од Скопје и ја носи меѓународната ознака ISBN 978-608-4718-47-5.

## Наводи

Категорија:Дела на Хорхе Луис Борхес
Категорија:Изданија на Бегемот
Категорија:Појавено во 2016 година во Македонија
Категорија:Аргентински раскази
Категорија:Книги на шпански јазик
Хуманитарнонаучен колеџ

мини|десно|300п|Дворот за бруцоши во колеџот „Амхерст“
**Хуманитарнонаучен колеџ** () — американски вид на високошколска установа чија дејност е образување на додипломски студенти при областите на хуманитарните науки. Кога се вели „хуманитарни науки“ во оваа поврзаност не се мисли на *седумте хуманитарни науки од *стариот и средниот век. Ваквите установи се одликуваат со наставна програма која има за цел пренесување на општи спознанија и развивање на сеопфатни интелектуални способности, за разлика од наставни програми сосредоточени професионално, стручно, знаетски или техничко, коишто се нудат при специјализираните програми на други универзитети, како што се истражувачките универзитети (англсики: Research Universities), медицинските универзитети, народните универзитети, за-профит универзитетите, политехничките или техничките факултети, и др.

Иако првата програма во историјата е од Европа, овој вид на образование сега е најприсутно во Соединетите Држави, и најчесто поимот „хуманитарнонаучен колеџ“ се поврзува со тие установи. Најпознати такви колеџи се „Мали“ (Амхерст, Вилијамс, и Веслијан) или „Мала Бршленова Лига“ во Новоанглиската Област (САД).

Примери за колеџи на хуманитарнонаучните колеџи во други земји вклучува Бишопс и Маунт Алисон во Канада, Европскиот колеџ на хуманитарните науки во Германија, Рузвелтовата Академија  и Универзитетскиот Колеџи во Амстердам како и Утрехт во Холандија. Сепак, особено во Европа, образованието кои се пренесуваат во овие колеџи најчесто се среќава во гимназиите. Искуството со кое се стекнуваат студентите на хуманитарнонаучните колеџи во САД е т.н. американско искуство и обидите да се понуди нешто слично надвор од САД најчесто биле неуспешни.

Неколку основни одлики по кои се разликуваат колеџите на хуманитарнонаучните колеџи од пососредоточените установи од високото образование:
* хуманитарнонаучните колеџи се помали, што обично значи дека секој студент добива повеќе внимание. Соодносот на бројот на студенти наспрема професори кај нив е обично помал. Предавањата ги држат исклучиво професорите (а не асистентите, што е практика во останите универзитети) и тоа во помали групи, со поголем пристап на студентите до професорот.
* хуманитарнонаучните колеџи се резиденцијални, што значи дека студентите живеат и студираат далеку од дома, често за првпат, и учат да живеат со други. Колеџите често се наоѓаат во гратчиња, каде студентскиот живот игра исклучителна општествена улога, а резиденцијалниот аспект ги изложува студентите на различни културни, политички и интелектуални настани кои не би биле на дофат во нерезиденцијалните средини.
* хуманитарнонаучните колеџи обично вклучуваат две години на општи студии од хуманитарните науки, науки и уметности, односно вклучуваат стекнување на општо сознанине пред студент да го утврди главната поле на изучување, звањето ().

Категорија:Универзитети
Нова Англија

мини|250x250пкс|Областа Нова Англија е означено со црвено на територијата на САД.
**Нова Англија** () —  област во Соединетите Американски Држави. Се состои од 6 сојузни држави: Мејн, Вермонт, Њу Хемпшир, Масачусетс, Конектикат и Род Ајленд. Најголемиот град како и економско-културно средиште е Бостон.
Келвин Кулиџ

**Џон Келвин Кулиџ Јуниор** (/<span style="border-bottom:1px dotted"><span title="/ˈ/ primary stress follows">ˈ</span><span title="'k' in 'kind'">к</span><span title="/uː/ long 'oo' in 'food'">uː</span><span title="'l' in 'lie'">l</span><span title="/ɪ/ short 'i' in 'bid'">ɪ</span><span title="/dʒ/ 'j' in 'jam'">dʒ</span></span>/; 4 јули 1872 – 5 јануари 1933) бил 30-тиот Претседател на САД (1923-29). 

Категорија:Родени во 1872 година
Категорија:Починати во 1933 година
Категорија:Гувернери на Масачусетс
Категорија:Претседатели на САД
Категорија:Потпретседатели на САД
Атанас Јовев

**Атанас Јовев Муртински** — македонски револуционер, струмички војвода на Внатрешната македонско-одринска револуционерна организација.

## Животопис
Јовев е роден во струмичкото село  Муртино и затоа го добил прекарот **Муртински**. 
Бил еден од поистакнатите селски раководители на МРО, какви што биле и: Васил Наков (Дрвош), Алекса Иљашев (Попчево) Ѓорги Митушев (Три Води), Божин Ѓоргиев (Барбарево), Миљко Витанов (Робово), Панде Филев Смиљков (Дабила), Атанас Галев, Доне Јуруков, Трајко Барбутов, Мите Манавски, Андон Попов, Велко и Ристо Џолев (Моноспитово) и повеќемина други дејци кои одиграле особено важна улога во животот на Организацијата во Струмица и Струмичко. Во неговиот дом во Муртино, често престојувале раководители и дејци на Струмичкиот револуционерен округ, меѓу кои бил и војводата Христо Чернопеев. Откако османлиските власти присобрале информации за револуционерната активност на Атанас Јовев-Муртински, била создена вистинска можност и опасност за негово затворање и изведување пред османлиските судови. Во 1906 година, тој основал чета, која дејствувала сè до Младотурската револуција во 1908 година.
Револуционерна дејност покажал и во периодот од почетокот на дваесеттите години од XX век кога дошло до возобновување на Внатрешната македонска револуционерна организација (ВМРО) под раководство на Тодор Александров. Починал во 1924 година.

## Наводи

Категорија:Луѓе од Муртино
Категорија:Македонски војводи
Категорија:Дејци на ВМРО од Струмица
Гоце Междуречки

**Георги Толев**, познат како  **Гоце Междуречки** (, Междурек, Кукушко - , ) — македонски револуционер, кукушки војвода на Внатрешната македонско-одринска револуционерна организација и ВМРО (Автономистичка).

## Животопис
Гоце Толев е роден во кукушкото село Междурек, денес Мелисургио, Грција во 1877 или 1877 година. Се занимавал со трговија. Во редовите на ВМОРО бил внесен од страна на Христо Чернопеев по 1901 година.

Учествувал во Илинденското востание. Во 1903 година бил четник кај војводата Крсто Асенов, а потоа околу три месеци и во четата на Атанас Јовев во Струмичко. На 20 мај 1905 година тргнал од пограничниот пункт на Организацијата во Ќустендил кон Македонија (за Скопско) со четата на војводата Богдан Ацев. Една година бил помошник на војводата Крсто Лазаров во Кумановско. Во 1906 година го придружавал Даме Груев во обиколките низ Македонија. Во 1907 година бил во четата на Кимон Георгиев, а подоцна станал околиски војвода во Кукушко.

За време на избувнувањето на Првата балканска војна бил доброволец во Македонско-одринските доброволни чети и участвувал во ослободувањето на Кукуш како војвода на партизанската чета №26 со 10 четници, која дејствувала низ Гевгелиско, а подоцна бил во Здружената партизанска чета на Македонско-одринските доброволни чети. На 5 октомври 1912 година Междуречки напредувал по линијата Петрич-Струмица, на 8 октомври го ослободил струмичкото село Банско, а веќе на 12 октомври бил во Кукушко. После ослободувањето на Кукуш на 23 октомври 1912 година, Междуречки бил назначен за виш воено-административен пост во околијата. После поделбата на Македонија за време на Втората балканска војна, Междуречки се вклучил со четата во отпорот на ВМОРО. Во декември 1914 година неговата чета го дигнала во воздух мостот на реката Водосир по третпат (по Христо Симеонов во јуни и Никола Лефтеров во ноември). По Балканските војни  продолжил активно да учествува во дејствијата на ВМРО како војвода на чета, во редовите на МООП.

Учествувал во Првата светска војна, а по војната дејствувал како член на ВМРО во Горноџумајско, Петрички округ. На Вториот окружен конгрес на ВМРО во Петричко, одржан на 11 и 12 декември 1927 година, бил избран за член на Окружниот комитет на ВМРО за Петричко. На 8 јули 1928 година, по убиството на Александар Протогеров, учествувал на проширеното советување организирано од Иван Михајлов, одржано во домот на Асен Поп Аврамов. Во април 1932 година, поради револуционерната дејност, бил уапсен од властите во Горноџумајско.

Неговите потомци живеат во Софија, Бугарија, каде се активни политичари. Починал на 18 април 1941 година во Горна Џумаја, Пиринска Македонија.

## Наводи

Категорија:Македонски војводи
Категорија:Дејци на ВМОРО
Категорија:Македонски револуционери
Категорија:Дејци на ВМРО
Категорија:Учесници во Илинденското востание
Категорија:Македонски преселници во Горна Џумаја
Категорија:Починати во 1941 година
Фернандо Песоа

**Фернандо Песоа** (португалски: *Fernando António Nogueira Pessoa*) (13 јуни 1888 - 30 ноември 1935) - португалски писател, филозоф и книжевен критичар.
мини|десно|Фернандо Песоа во 1912 година.
## Животопис
мини|Фернандо Песоа во 1898 година.
Песоа имал големи познавања во областа на окултизмот, спиритизмот и астрологијата.
мини|лево|Домот на Ф. Песоа од 1920 до 1935 година, денес „Музеј на Фернандо Песоа“

## Творештво
мини|Последниот запис на Песоа, ден пред смртта.
Песоа се смета за еден од најголемите поети кои твореле на португалски јазик. Исто така, тој пишувал и кратки раскази, драми, детективски романи, а се занимавал и со политичка и книжевни критика. Тој бил водечки лик на авангардното книжевно списание  „Орфеј“, а неговите дела се сметаат за почеток на португалскиот книжевен модернизам. За Песоа е карактеристично тоа што во текот на кариерата користел различни книжевни имиња (хетероними), како: Алберто Каиру, Рикардо Реиш, Алваро де Кампуш итн. За негово ремек-дело се смета „Книга на немирот“ од 1928 година.

## Наводи

## Надворешни врски
* Поезија на Фернандо Песоа — аудиокнига на македонски

мини|Гробот на Песоа во Лисабон.

Категорија:Португалски писатели
Категорија:Португалски филозофи
Категорија:Родени во 1888 година
Категорија:Починати во 1935 година
Банкарот анархист

**„Банкарот анархист“** (португалски: *O banquero anarquista*) — расказ на португалскиот писател Фернандо Песоа, напишан во јануари 1922 година. Расказот бил објавен во првиот број на списанието „Контемпоранеа“, а требало да биде дел од збирката раскази „Антитези“.

## Содржина
Расказот има едноставна структура - двајца добри пријатели, откако вечерале во еден ресторан, започнуваат разговор. Притоа, едниот од нив, богат банкар, започнува да раскажува како станал анархист. Неговиот соговорник не може да поверува како може човек истовремено да биде банкар и анархист, а тогаш банкарот подробно ги објаснува своите ставови. Тој потекнува од сиромашно, работничко семејство, а во младоста започнал да ги посетува синдикалните, работнички револуционерни кругови. Со група млади луѓе, тој формира анархистичко движење, чиј идеал е да се обезбеди ослободување од сите општествени стеги и норми. Меѓутоа, парадоксално, тој забележува дека дури и во таа мала група од чесни, револуционерни луѓе, постепено се формира одредена хиерархија и доаѓа до потиснување на слободата на човекот. Затоа, тој одлучува да дејствува сам. Притоа, свесен дека не може да го промени општеството, зашто за тоа е потребна светска револуција, тој заклучува дека ќе биде најдобро да се избори за својата лична слобода. Тоа го остварува така што заработува многу пари, со што се ослободува од зависноста од нив. На тој начин, банкарот го убедува својот пријател дека вистинскиот анархизам значи да се дејствува поединечно, со цел секој човек да се избори за својата слобода.

## Изданија на македонски јазик
Во 2015 година, расказот бил објавен на македонски јазик, во издание на „Бегемот“, во рамки на едицијата „Ars magna“, а во тираж од 500 примероци. Преводот од португалски јазик го направил Ненад Трповски; ликовното уредување на книгата е дело на Бојан Димитриевиќ; а лектурата ја направил Филип Димевски. Книгата била преведена со финансиска помош на Генералната дирекција за книги, архиви и библиотеки, во рамки на Државниот секретаријат за култура на Португалија, а била испечатена во „Печатницата Наумовски“ од Скопје. Книгата, со димензии од 18 сантиметри и со обем од 73 страници, е каталогизирана во НУБ „Св. Климент Охридски“ од Скопје и ја носи меѓународната ознака ISBN 978-608-4718-24-6.

## Наводи

Категорија:Дела на Фернандо Песоа
Категорија:Изданија на Бегемот
Категорија:Книги од 1922 година
Категорија:Појавено во 2015 година во Македонија
Категорија:Португалски раскази
Апостол Кочкона

**Апостол Кочкона** или **Кушкона** (роден во Пласа, ) — македонски револуционер, корчански војвода на Внатрешната македонско-одринска револуционерна организација.

## Животопис
Кочкона е роден во корчанското влашко село Пласа  и по народност бил Влав. Во 1906 година заедно со Танаси Насту го убиле патријаршистичкиот корчански митрополит Фотиос Калпидис, стапиле во ВМОРО и воделе чета во реонот на Корча. На крајот од февруа­ри 1907 година заедно со четника Ставре од леринското село Врбени биле уапсени во костурското село Смрдеш. Бил ослободен за време на општата амнестија Освободен е при амнистията по Младотурската револуција во 1908 година.

## Наводи

Категорија:Македонски Власи
Категорија:Дејци на ВМОРО
Категорија:Македонски војводи
Категорија:Борци против грчката вооружена пропаганда во Македонија
Категорија:Македонски револуционери
Сумерски јазик

**Сумерски јазик** бил јазик на античките жители на Сумер, кој се говорел во јужна Месопотамија (денешен Ирак), од 4-от милениум п.н.е. Се смета за најстариот пишан јазик, напишан е со клинесто писмо. Во текот на 3-от милениум п.н.е., се развила културна симбиоза меѓу Сумерите и луѓето од Акад, кој влучува и близок однос меѓу двата јазика и раширена двојазичност. Влијанието на сумерскиот и акадскиот јазик е очигледно во сите области, од масовните лексички позајмувања, до синтаксичките, морфолошките и фонетските конвергенции.

Акадскиот јазик постепено го заменил сумерскиот како говорен јазик, некаде околу преминот од трети во втори милениум п.н.е. но, сумерскиот продолжил да се користи како религиозен, церемониски, книжевен и научен јазик на Месопотамија до 1 век од нашата ера. Потоа бил заборавен до 19 век, кога се дешифрирале глинените таблици со клинестото писмо. Сумерскиот јазик е изолиран, без познати сродни јазици. Се предложувале врски со многу јазични семејства, но ниедна не е докажана.

Сумерскиот јазик поминал низ неколку фази:

Архаичен сумерски — 3100 – 2600 п.н.е.
Стар или класичен сумерски – 2600 – 2300 п.н.е.
Нео-сумерски — 2300 – 2100 п.н.е.
Доцен сумерски — 2000 – 1800 п.н.е.
Пост-сумерски — после 1700 п.н.е.

## Фонетски одлики
Многу особини на сумерскиот јазик не можат точно да се одредат поради начинот на кој е напишан: со клинестото писмо кое не ги бележи верно гласовите и за кој не е познат точен изговор на сите симболи.

## Наводи

Категорија:Сумерски јазик
Категорија:Аглутинативни јазици
Категорија:Клинесто писмо
Кочо Муструкот

**Кочо Муструков** познат како **Муструкот** (, Трстеница, Серско, денес во егејскиот дел на Македонија - ) — македонски револуционер, војвода на Врховниот македоно-одрински комитет и Внатрешната македонско-одринска револуционерна организација.

## Животопис
Муструкот е роден во 1873 година в зихненското село Трстеница. Како долгогодишен ајдучки војвода, Муструкот учествувал во Мелничкото востание на Македонскиот комитет во 1895 година и поради недисциплинираност влегол во конфликт со војводата на четата Борис Сарафов.

После востанието повторно станал ајдук. Во 1899 година бил делегат на Рилското друштво на Шестиот македонски конгрес. Потоа бил привлечен кон ВМОРО и дејствувал со Гоце Делчев, но повторно се одвоил од четата, на своја глава договарал откуп на калуѓер од Серскиот манастир и го ослободил за 300-400 лири. Бил казнет со смрт за своеволие од Неврокопската реонска чета на Атанас Тешовски.

## Наводи

Категорија:Луѓе од Трстеница
Категорија:Македонски војводи
Категорија:Дејци на ВМОК
Категорија:Дејци на ВМОРО
Категорија:Македонски ајдуци
Категорија:Македонски револуционери
Секула Ораовдолски

**Секула Христов**, најпознат како **Ораовдолски** (, Ораов Дол - , Бистрица, Велешко) — македонски револуционер, велешки војвода на Внатрешната македонско-одринска револуционерна организација.

## Животопис
Секула Христов е роден околу 1882 година во велешкото село Ораов Дол. Станал четник во четата на Панчо Константинов во 1904 година, кога заедно со Велко Попадиски и Дачо Јотов го убил својот вујко попот Чуре, кој бил просрпски ориентиран. Четата на Ораовдолски участвувала во најголемата и најкрватата битка по Илинденското востание, т.н.  Битката на Ножот во јули 1907 година. Во ноември 1911 година станал велешки реонски војвода со Петар Лесев како помошник.

Во 1912 година при подготовките за војна од Бугарија и Србија од една страна и  Отоманското Царство од друга страна, просрпските чети во Македонија добиле упаства од Белград за помирување со македонските. Во почетокот на јануари, Ораовдолски добил писмо од началникот на србоманските војводи од Велешко, Василие Трбиќ, во кое го молел да се сретне со војводата Никола Оморански во селото Мокрени. Четата на Секула се отповикала на повикот и на 6 јануари, тој отишол во Мокрени, но попат во заседа и при отпорот бил тешко ранет. Секула се утврдил во селото Бистрица, за да се лекува, но по предавството од страна на локални србомани, на 18 јануари селото било нападнато, а војводата Ораовдолски загинал.

## Наводи

Категорија:Луѓе од Ораов Дол
Категорија:Дејци на ВМОРО
Категорија:Македонски војводи
Категорија:Македонски револуционери
Категорија:Учесници во Илинденското востание
Категорија:Починати во Бистрица (Велешко)
Михаил Хандури

**Михаил (Дине) Хандури** или **Хандули** (, ; роден во  Голема Ливада, , Егејска Македонија) — македонски револуционер, вовјвода на Внатрешната македонско-одринска револуционерна организација.

## Животопис

Михаил Хандури е роден во егејското влашко село Голема Ливада. Во август 1906 година Ѓорѓи Мучитанов навлегол со чета составена од Власи на Пајак планина му го предал раководството на Михаил Хандури. Тоа биле Косту Дабижа, Таки Николов и Наум Петрушевски од Крушево, Ванчо Дамаш и Георги (Јори) Гаки Доду од Гопеш, и Наки Кузман од Маловиште, а кон он нив се присоединиле уште и Христо Преш од Негован, Никола Макри и Муша Дарлајани од Долјани, Кола Нича и Јанчу Пендифунда од Бер, Христо Гича Рошо од Патичино и Мита Здру од Кадрево. Четата се поделила на две едински, кои имале дејства во реоните на Воденско, Ениџевардарско и Берско околу 2 години. Четата разполагала со сопствен печат, на кој пишувало „Влашка Берско - Воденска чета на ВМОРО - Централисти“.

Во летото 1907 година заедно со Иван Златанов и Георги Касапчето од Месимер или Ѓорѓи Мучитанов - Касапчето се сретнал со Телос Агапинос и Антонис Мингас, кои се обиделе да ги привлечат на грчка страна и да го растурат македонско-влашкиот сојуз во Ениџевардарско. Андарти биле заробени и обесени неколку дена подоцна.

## Наводи

Категорија:Голема Ливада
Категорија:Македонски војводи
Категорија:Дејци на ВМОРО
Категорија:Македонски Власи
Категорија:Борци против грчката вооружена пропаганда во Македонија
Коноп во Македонија

**Канабис во Македонија** е правен за медицински цели, но нелегални за рекреативни цели.

## Медицински канабис
На февруари 9, 2016 година, македонскиот Парламент Здравје Комитет даде своето одобрување за легализирање на медицинска марихуана. во Почетокот на јуни 2016 година, пациентите без рецепт им беше дозволено да купат масло со 0.2 проценти канабиноиди или помалку; за повеќе концентрирани форми бара рецепт.

## Нелегално производство
Само мали количества на канабис се одгледуваат во Македонија, со оглед на квалитетот и цената на канабис во соседна Албанија е супериорен.

## Наводи

Македонија
Категорија:Македонско општество
Категорија:Политика на Македонија
Категорија:Никулци за Македонија
Прајмвал (филм)

**Прајмвал** е американски хорор филм од 2007 година. Главните ликови во филмот ги толкуваат глумците Доминик Персел, Орландо Џонс и Брук Ленгтон како тим на американски новинари кои патуваат во Бурунди за да ги снимаат џиновските, човекојадни крокодили.

**Прајмвал** е инспириран од вистинска приказна за човекојадниот крокодил Густав, кој живее во Бурунди и е долг повеќе од 6 метри и тежок околу еден тон.

## Содржина

## Улоги
*Доминик Персел - Тим Манфри
*Брук Ленгтон - Авива Мастерс
*Орландо Џонс - Стивен Џонсон
*Јирген Прохнов - Џејкоб Криг
*Гидеон Емери - Мат Колинс
*Габриел Малема - Џоџо
*Думисани Мбебе - Хари / Малиот Густав
*Патрик Листер - Роџер Шарп
*Линда Мпондо - Златен заб
*Ернест Ндолову - Шаман
*Танди Нугбани - сопругата на Шаман
*Кгмотсо Мотлоси - синот на Шаман

## Промоција
Снимањето започнало во април 2006 година во Јужна Африка. Снимањето пак на друг хорор филм со крокодил, *[[Ужасот од реката (филм)|Ужасот од реката]]*, морало да биде одложено за есен 2007 поради сличностите на филмот со *Прајмвал*.

Промотивниот трејлер за филмот го прикажува Густав како "сериски убиец", од кој загинале повеќе од 300 жртви и "бројката се зголемува". Тој е во споредба со Џек Мевосек и Зодијак но со не-човечки особини неговата состојба никогаш не е споменато, освен за кратко каде што раскажувачот вели: "Тој е вистински, но тој не е човек". Скратената верзија на овој трејлер не го содржи сето ова. Меѓутоа, во трејлерот, крокодил, веројатно Густав, трепка кратко на екранот. На промотивниот постер слично се повикува Густав како "еден од најплодните сериски убијци во историјата". Официјално мрежно место на филмот ретко спомнува дека убиецот е всушност крокодил.

## Критики
Филмот е лошо примен, добивајќи рејтинг од само 19% на Rotten Tomatoes. Природонаучникот Патрис Феј рекол дека *Прајмвал*, "е пред сè, навреда на Бурунди, бидејќи ја прикажува земјата во лошо светло, и народот на Бурунди е напрваен да биде дивјаци, варвари, крадци и убијци".

## Наводи

## Надворешни врски
*
* 
*
*Официјален ДВД вебасајт на ''Прајвал''  
*National Geographic – Gustave: Have You Seen This Crocodile? 

Категорија:Американски филмови
Категорија:Американски хорор филмови
Категорија:Филмови од 2007 година
Категорија:Филмови на англиски јазик
Категорија:Филмови на свахилски јазик
Категорија:Филмови во режија на Мајкл Кателман
Курзив

десно|мини|Ран курзив од Лудовико Ариги (околу 1527 година). Во тоа време курзивот се користел само за малите букви.
десно|мини|200п|Закосени букви во арапското писмо.
**Курзив** (), **италичен вид** или **италик** () – во типографијата е вид на десно закосени букви кои изгледаат скоро како да се пишувани на рака, кој служи за истакнување на поедини зборови, наводи или други стилски цели.

## Историја
Курзивот како писмо настанал во почетокот на 16 век во Италија, букворежачот Франческо Грифо да Болонга го изработил курзивниот фонт „антиква“ за Алдо Манзури кој во 1501 година со тој фонт го печател Вергилиј.

## Употреба
Насловите во книгите обично се пишуваат со поголем фонт, или со големи букви (или и двете), или кога книгата има некои делови, наслови, поглавја и поднаслови, често на помош доаѓа курзивот. Покрај наведените случаи, понекогаш со курзив се пишуваат и наводи (цитати), а понекогаш и предговорите на книгите. Доколку во текстот од која било причина треба да се наведат зборови од странски јазици, тие најчесто се пишуваат во заграда и со курзив.

## Наводи

## Надворешни врски
* ''The Uses of Italic A Primer of Information Regarding the Origin and Uses of Italic Letters'' by Frederick W. Hamilton

Категорија:Типографија
Филозофски раскази

**„Филозофски раскази“** (португалски: *Textos filosóficos*) - збирка раскази на португалскиот писател Фернандо Песоа.

## Содржина
Книгата ги содржи следниве раскази:
* „Просјакот“
* „Часот на ѓаволот“
* Образованието на стоикот“
* Победникот на времето - Серзедаш“

## Изданија на македонски јазик
Во 2016 година, книгата била објавен на македонски јазик, во издание на „Бегемот“, во рамки на едицијата „Ars magna“, а во тираж од 300 примероци. Преводот од португалски јазик го направил Ненад Трповски; ликовното уредување на книгата е дело на Бојан Димитиревиќ; а лектурата ја направил Филип Димевски. Книгата била преведена со финансиска помош на Генералната дирекција за книги, архиви и библиотеки, во рамки на Државниот секретаријат за култура на Португалија, а била испечатена во „Печатницата Наумовски“ од Скопје. Книгата, со димензии од 18 сантиметри и со обем од 130 страници, е каталогизирана во НУБ „Св. Климент Охридски“ од Скопје и ја носи меѓународната ознака ISBN 978-608-4718-48-2.

## Критички осврт кон расказите
Расказите на Песоа се одликуваат со фрагментираност и недовршеност. Филозофските или интелектуални раскази, како што ги нарекувал авторот, се статични и во нив нема никакво дејство, туку главните ликови, најчесто во форма на дијалог, ги искажуваат своите ставови за религијата, за Бога, за битието, за општеството, за човекот итн. Недовршени во момент на инспиративен изблик, расказите претставуваат совршен одраз на невозможноста да се создаде целосно и совршено дело.

## Наводи

Категорија:Дела на Фернандо Песоа
Категорија:Изданија на Бегемот
Категорија:Португалски раскази
Категорија:Појавено во 2016 година во Македонија
Јонија

мини|Местоположба на Јонија во Мала Азија, назначена со жолто
**Јонија** (старогрчки *Ἰωνία* или *Ἰωνίη*) е регион во Мала Азија, денешна Турција,
во околината на денешен Измир. Името го добила по Јонците, народ кој во архајскиот период го населил овој регион и островите од Егејското Море. Во класичниот период Јонија била една од најважните области за старогрчката култура, позната во својот јонски дијалект на старогрчкиот, по Јонската филозофска школа, како и по архитектонскиот тип јонски ред.

Категорија:Историски области во Мала Азија

Категорија:Грчка Анадолија
Категорија:Анадолија во стариот век
Историја на фармацијата

**Историјата на фармацијата** како независна наука започнала да се развива во првата третина на XIX век.

## Фармацијата во праисторијата
Употребата на растителни мешавини, минерали и делови на животни (и инсекти) започнала уште во почетокот на човечката историја. Примитивните општества постојано се соочувале со недостиг на храна и разбирливо е дека во овие периоди луѓето експериментирале со различни растенија. Овој процес на учење ги запознал со алтернативни начини на обезбедување на храна, но и со некои растенија кои имаат фармаколошки ефекти, најчесто повраќање и дијареа.

## Фармацијата во антиката
Лекувањето кај Старите Египќани е проучувано од зачуваните папируси, како што се *Еберсовиот Папирус* од 1550&nbsp;г. пне и *Папирусот на Едвин Смит* од 16 век пне.

## Фармацијата во средниот век

Категорија:Фармација
Киселица (појаснување)

**Киселица** може да се однесува на:

## Населени места
* Киселица — село во Делчевско
* Киселица — село во Кривопаланечко

## Реки
* Киселица — река во источна Македонија, минува низ истоименото село
* Киселица — река во североисточна Македонија, минува низ селото Стрмош

## Растенија
* Киселица (*Oxalis*) — род растенија

### Поврзано
* Киселичка Река — река во североисточна Македонија
Усман Дембеле

**Масур Усман Дембеле** (роден на 15 мај 1997 година) — професионален француски фудбалер, напаѓач на Барселона и на француската репрезентација.

Роден во Вернон, Дембеле ја започнал својата кариера во Рен пред да се приклучи на Борусија Дортмунд во 2016 година. Тој го освоил Купот на Германија со Борусија Дортмунд во сезоната 2016-2017, постигнувајќи погодок во финалето. Една година подоцна, тој бил купен од страна на Барселона за сума од €105 милиони, влегувајќи во списокот на најскапите фудбалери како втор најскап фудбалер заедно со својот сонародник Пол Погба. Во првата сезона играјќи во Шпанија, Дембеле ги освоил Примера Дивисион и Купот на Шпанија иако дел од сезоната му била попречена поради повреди.

По 20 настапи, постигнувајќи пет погодоци за различни младински селекции, Дембеле дебитирал за сениорската репрезентација на Франција во 2016. Тој бил повикан во француската репрезентација за Светското првенство 2018, на кое *триколорите* ја освоиле титулата.

## Животопис
Дембеле е роден во Вернон од мајка од мавританско потекло и татко од Мали.

## Клупска кариера
### Рен
Дембеле го направил своето деби играјќи за вториот тим на Рен во Втората француска аматерска лига на 6 септември 2014, влегувајќи на местото на Зана Али во победата со 2-0 над резервниот тим на Генгамп со 2-0.

Своето деби за првиот тим на Рен го имал на 22 ноември 2015 во натпреварот против Бордо (2-2) во Лига 1 и во истиот го постигнал својот прв професионален гол.

### Борусија Дортмунд
На 12 мај 2016 потпишал петгодишен договор со Борусија Дортмунд.

### Барселона
На 25 август 2017 година, тој се преселил во шпанската Ла Лига, а тимот на Барселона објавила дека постигнала договор со Борусија Дортмунд за Дембеле, во вредност од €105 милони евра плус бонус додатоци, додека медицинските прегледи биле закажани за 28 август.Тој потпишал петгодишен договор и неговата клаузула за откуп била поставена на 400 милиони евра. Овој договор резултирал со тоа да стане негов втор најскапиот играч (во евра), по поранешниот играч на Барселона Нејмар. Рен добил 20 милиони евра од Борусија Дортмунд како резултат на продажбата.

## Клупска статистика
*Статистиката е ажурирана на 20 декември 2016.*

### Хронологија на репрезентативните настапи

## Наводи

## Надворешни врски

* Усман Дембеле на soccerway
* Усман Дембеле на transfermakt
* Усман Дембеле на whoscored
* Усман Дембеле на espn
* Усман Дембеле на goal.com
*France profile  at FFF

Категорија:Живи луѓе
Категорија:Француски фудбалери
Категорија:Фудбалери на ФК Рен
Категорија:Фудбалери на ФК Борусија Дортмунд
Категорија:Фудбалери на ФК Барселона
Категорија:Фудбалери од Бундеслигата
Категорија:Витези на Легијата на честа
Категорија:Родени во 1997 година
Нескршливата Кими Шмит

***Нескршливата Кими Шмит*** е американска телевизиска серија создадена од Tина Феј и Роберт Карлок. Во главната улога на оваа ситуациска комедија глуми Ели Кемпер, а серијата започна да се емитува на Нетфликс на 6 март 2015 година. 

Серијата го следи животот на 29-годишната Кими Шмит (Кемпер), која се труди да се прилагоди на живеењето во Њујорк откако, заедно со три други жени, ќе поминат 15 години во подземна скривница каде што наводно биле спасени од крајот на светот од свештеникот Ричард Вејн Гери Вејн (Џон Хем). По излегувањето од подземјето, Кими е решена да се пресели во Њујорк и тука да започне нов живот во кој луѓето нема да ја сожалуваат, а таа ќе биде секогаш во апсолутно позитивно расположение. Таа веднаш се спријателува со сопственичката на станот кој го изнајмува и со нејзиниот состанар кој се труди да стане глумец. Набрзо добива и работа како дадилка.

Уште од премиерата, серијата се здоби со критички успех. Досега е номинирана за вкупно 11 номинации за Наградата Еми за ударни термини, вклучувајќи две номинации за најдобра хумористична телевизиска серија.
Плутарх

**Плутарх** (, *Ploútarkhos*; откако станува граѓанин на Стариот Рим, **Лукиус Местриус Плутархус** (); о. 46 – о. 120) бил старогрчки биограф и есеист, чии најпознати дела  се „Напоредни животописи“ и „Моралија“.
Него го вбројуваат меѓу средните платонисти. Плутарх пишувал на старогрчки јазик, но за старогрчка и римска публика.

## Животопис
Плутарх имал брат кого не го сакал.

## Творештво

## Наводи


Категорија:Родени во 46 година
Категорија:Починати во 120 година
Категорија:Римјани од 1 век
Категорија:Римјани од 2 век
Категорија:Римски филозофи
Категорија:Родени во непозната година
Битка на Козара

**Битката на Козара** (или **операција „Западна Босна”**, име дадено од Силите на Оската) — важна битка за југословенските партизани во Втората светска војна, но и ѕа спас на народот кој бил на директен удар на усашките сили на НДХ и германските сили. Во пролета 1942 година, југословенските партизани во централна и западна Босна ги ослободиле Дрвар, Босански Петровац, Гламоч и Приедор. На 20 мај првата Крајнска ударна бригада била оформена, а наредниот ден добиле тенкови и авиони. Слободната територија се протегала од реката Сава на југ, до планините Козара и Грмеч. Во зимата, партизаните нанеле големи губитоци на Германците. Но голема загуба за партизаните била смртта на нивниот храбар и исклучително способен командант, Младен Стојановиќ, познат како Командант Младен, кој бил убиен во март 1942 од страна начетниците.

Власта на силите на Оската и усташите виделе дека градот Бања Лука бил во опасност и организирале офанзива за да ги спречат партизаните. Оската имала приближно 40.000 војници а партизаните имале 3000 војници, но имале и помош од голем број жители кои се вклучиле во борбата.

После долгата борба, околу 1700 партизански војници загинале, додека од Оската само околу 7000 војници. После борбата голем дел од населението, вклучително и децата, биле испратени во концетрациониот логор „Јасеновац“, каде бројот на српските, еврејските и ромските жртви сè сè уште неизброени, но податоците зборуваат за 500.000 - 700.000 страдалници, од кои 76.000 биле деца. Во исто време главната партизанска група со Јосип Броз Тито се преместила од источна во западна Босна, а изгубената земја била повторно ослободена во 1942 септември.

## Наводи

Категорија:Битки на Независна држава Хрватска
Категорија:Судири во 1942 година
Категорија:Југославија во Втората светска војна
Ејми Адамс

**Ејми Лу Адамс** (родена на 20 август 1974 г.) — американска глумица и пејачка. Таа била именувана во списокот 100 највлијателни луѓе во светот кој го објавува списанието *[[Тајм (списание)|Тајм]]* во 2014 година, и е една од највисоко платените глумици во светот. Таа добила два Златни глобуси и била номинирана за пет Оскари и шест БАФТА награди.

Адамс својата кариера ја започнала во претстави кои се изведувале во ресторани и својата прва филмска улога ја имала во филмот *[[Цркни убавице (филм)|Цркни убавице]]* (1999). Откако се преселила во Лос Анџелес, таа главно играла улоги во телевизиски серии и во ниско буџетни филмови сè до 2002 година кога глумела во биографскиот филм *[[Фати ме ако можеш]]*. Адамс направила пробив во 2005 година со улогата во независниот филм *[[Јунска бубачка (филм)|Јунска бубачка]]*, во кој за изведбата на млада бремена девојка добила номинација за Оскар за најдобра споредна глумица. Во 2007 година, таа играла улога на принцеза во комерцијално успешниот музички филм на Дизни, *[[Маѓепсани (филм)|Маѓепсани]]*.

Адамс уште трипати била номинирана за Оскар и тоа за изведбите во филмовите *[[Сомнеж (филм)|Сомнеж]]* (2008), *[[Боксер (филм од 2010)|Боксер]]* (2010) и *[[Мастер (филм од 2012)|Мастер]]* (2012). Таа ја играла улогата на Луис Лејн во суперхеројскиот филм *[[Човек од челик (филм)|Човек од челик]]* (2013) и играла улога на уметник измамник во *[[Американски измамници]]* (2013); за вториот, таа добила Златен глобус за најдобра глумица во комедија или мјузикл и била номинирана за Оскар за најдобра глумица. Таа добила втор последователен Златен глобус за изведбата во драмата *[[Големи очи]]* (2014). Во 2016 година, Адамс ја повторила улогата на Луис Лејн во *[[Бетмен против Супермен: Зора на правдата]]*, и добила пофалби за изведбите во научнофанатастичниот филм *[[Пристигнување (филм)|Пристигнување]]* и трилерот *[[Ноќни животни (филм од 2016)|Ноќни животни]]*.

## Наводи

## Надворешни врски

* 
* 

Категорија:Родени во 1974 година
Категорија:Американски глумци
Категорија:Живи луѓе
Категорија:Американски филмски глумци
Категорија:Добитници на Златен глобус
Ситаглиптин

**Ситаглиптин** е орален антихипергликемичен лек. Претставува инхибитор на дипептидил пептидаза-4. Бил развиен и ставен на пазарот од страна на Merck & Co. Овој ензим-инхибирачки лек се користи или сам или во комбинација со други орални антихипергликемиски лекови (како што се метформин или тиазолидиндион) за третман на дијабетес мелитус, тип 2.

## Наводи

Категорија:Антидијабетични лекови
Категорија:Карбоксамиди
Полошко

[thumb|right|250px|[Црква „Св. Ѓорѓи“ - Полошко|Црквата „Св. Ѓорѓи“ - главната манастриска црква на Полошкиот манастир]]
**Полошко** — историско село во Кавадаречко Мариово, чиј атар денес е поделен на селата  Бегниште (селото) и Праведник (манастирот). Селото било најпознато по Полошкиот манастир.  Селото се наоѓало во источниот дел на Мариово, на десниотбрег на реката Црна.

## Историја
Во дарението од Константин Драгаш на манастирот Св. Пантелејмон-Росикон на Света Гора од 1370-тите, селото било вклучено во него заедно со својот манастир.
Во XIX век Полошко бил чифлик во Рожденска нахија (Мариово) на Тиквешка каза на Османлиското Царство. Во публикацијата „Етнографија на вилаетите Адријанопол, Монастир и Салоника“ е наведено дека во 1873 г. *Подлошко* (Podloschko) имало 15 домаќинства и 78 жители. Според статистиките на бугарот Васил К’нчов од 1900 година Полошко имало 12 жители.
По создавањето на вештачкото Тиквешко Езеро во 1964 - 1968 година, селото целосно било потопено, од кое останал само Полошкиот манастир, до кој се стигнува само по воден пат.

### Родови
Полошко било македонско село, но денес иселено.

Според истражувањата од 1920-1924 во селото живееле следните македонски родови.

* **''Доселеници:** Кајчевци (1 к.), Мурувци (1 к.), Аџи-Јановци (1 к.), Ичковци (1 к.) Ваневци со Марандевци и Деловци (5 к.), Ачковци (1 к.), Цебовци (2 к.), Биндевци (3 к.) и Трпановци (1 к.)'' сите биле доселени во 1916 година од мегленското село Зборско.

;Цркви
*Црква „Св. Ѓорѓи“ - главна манастриска црква на Полошкиот манастир;

;Археолошки наоѓалишта
*Полошко I — населба од доцноантичко време;
*Полошко II — населба од доцноантичко време;
*Полошки Манастир — населба од доцноантичко време;

## Наводи

Категорија:Историски села во Македонија
†
†
КК Кочани Деликатес

**КК Кочани Деликатес** ― поранешен македонски кошаркарски клуб од Кочани. Клубот е поранешен учесник во Првата македонска кошаркарска лига.

## Историја
Клубот бил основан во 1968 година.

Кочани Деликатес бил освојувач во Купот на Македонија во 1995 година. Поради финансиски причини Кочани се повлекол од Првата лига пред сезоната 2000/01.

## Поврзано
* Прва македонска кошаркарска лига
* Куп на Македонија
* Македонска кошаркарска федерација
* Спорт во Кочани
* Кошарка во Македонија

## Наводи

## Надворешни врски
* Профил на КК Кочани Деликатес на eurobasket.com
* Профил на КК Кочани Деликатес на fibaeurope.com

К
К
К
К
Сашо Лазаровски

**Сашо Лазаровски** (4 мај 1978, Скопје) ― македонски поранешен репрезентативец во ватерполо, и тековен претседател на Советот на Општина Карпош.

## Животопис

Сашо Лазаровски е роден во Скопје, на 4 мај 1978 година. Дипломирал Меѓународни екомонски односи на Универзитетот за национално и светско стопанство во Софија, Бугарија, во 2003 година, а во 2015 година, магистрирал на Универзитетот „Гоце Делчев“ во Штип и се стекнал со звање магистер по економски науки од областа на МБА менаџмент.

По дипломирањето, извршувал повеќе раководни функции, како: помошник директор и раководител во Јавното претпријатие за стопанисување со станбен и деловен простор на Република Македонија, економски промотор во Република Бугарија на Агенција за инвестиции на Република Македонија, како и директор на ЈП „Водовод и канализација“ - Скопје. Функцијата заменик министер за локална самоуправа ја обавувал во период од август 2011 до април 2013 година.

Сашо Лазаровски е избран за претседател на Советот на Општина Карпош во април 2013 година.

Во рамки на својата политичка кариера и наобразба се стекнал со искуства и вештини од Политичката академија за меѓународни односи и дипломатија „Конрад Аденауер Штифтунг Академија“.

Лазаровски е поранешен репрезентативец на Република Македонија во ватерполо.

## Наводи

Категорија:Политичари од Скопје